গুৱাহাটীঃ সচেতন শিল্পী সমাজে দেওবাৰে গুৱাহাটী মহানগৰীৰ চানমাৰীস্থিত অসম অভিযান্ত্ৰিক মহাবিদ্যালয়ৰ খেল পথাৰত এখন সজাগতা মূলক শান্তি সভা অনুষ্ঠিত কৰে৷ সুস্থ গণতান্ত্ৰিক ব্যৱস্থা বৰ্তাই ৰখাৰ লগতে দুই শিল্পী অভজিত নাথ আৰু নিলোৎপল দাসৰ হত্যাৰ ন্যায় বিচাৰি অনুষ্ঠিত কৰা সজাগতামূলক শান্তি সভাত কেইবাশতাধিক লোক উপস্থিত থাকে৷ কাৰ্বি আংলঙৰ ডকমকা থানাৰ অন্তৰ্গত কাংঠিলাংছত প্রকৃতিৰ নৈসৰ্গিক দৃশ্য উপভোগ কৰিবলৈ যোৱা দুই শিল্পীক সোপাধৰাৰ সন্দেহত নিৰ্মম ভাৱে হত্যা কৰা ঘটনাৰ ৰাজ্যজুৰি প্ৰতিক্ৰিয়া অব্যাহত থকাৰ সময়তে গুৱাহাটী মহানগৰীত শান্তিৰ পৰিবেশ বৰ্তাই ৰাখিবলৈ সজাগতা সভা অনুষ্ঠিত কৰাৰ লগতে দুৰ্ভগীয়া যুৱকৰ আত্মাৰ চিৰ শান্তি কামনাৰ বাবে উপস্থিত লোকসকলে প্ৰাৰ্থনা জনায়।
অভজিত-নিলোৎপল হত্যাৰ ন্যায় বিচাৰি চানমাৰীত সজাগতামূলক শান্তি সভা